พิกัด ริมถนนกัลปพฤกษ์ ฝั่งขาออกก่อนถึงแยกกำนันแม้น

ครั้งนี้มาใช้บริการในส่วนของห้องส่วนตัว ต้องจองล่วงหน้านะ มีหลายราคาเริ่มตั้งแต่ 300-1,500 บาท ของเราจองห้อง V.7 Song ราคา 1,500 บาทพร้อมคาราโอเกะไม่จำกัด เพลงไม่ใหม่มาก ไม่มี Wifi รองรับได้ประมาณ 30 ท่าน เป็นโต๊ะกลมแยก 3 โต๊ะ ใช้บริการรอบเวลา 17.00-22.00 น

มีบริการทั้งอาหารไทย อาหารจีน เมนูเจและมังสวิรัติด้วย

เมนูที่สั่ง
-ออเดิร์ฟ ปลารากกล้วยทอดพริกเกลือ เหนียวนิดๆ กรอบดี, ขนมจีบ, ปอเปี๊ยะทอด, กระเพาะปลาผัดแห้ง, แปะก๊วย ใช้ได้
-ผัดหมี่กระเฉด เส้นไม่เละ กระเฉดไม่เหนียว ไม่เหม็นเขียว ใส่กุ้งหั่น รสเปรี้ยวเค็มเผ็ดนิดๆ
-ยำเศรษฐี ใส่หอยนางรม กุ้ง ปลาหมึก ไข่เยี่ยวม้า น้ำยำรสเข้มข้น เปรี้ยวเผ็ดแซ่บกำลังดี
-ลาบปลาแซลมอน แซลมอนทอดก่อน รสเปรี้ยวเผ็ด ข้าวคั่วไม่เยอะ หอมใช้ได้
-ผัดโหงวก้วย เครื่องเยอะ ชิ้นใหญ่ มีเกาลัด เผือก  แปะก๊วย เม็ดมะม่วงหิมพานต์ เห็ดหอม กระทงเผือกกรอบใช้ได้ รสกลางๆ ออกมันนิดๆ ไม่ถึงกับเลี่ยนเกิน
-ข้าวผัดผักคะน้าแซลมอนเค็ม แซลมอนหั่นชิ้นผัดมาไม่เละ ผัดข้าวแตก รสกลางๆ กำลังดี ไม่เค็มไม่หวาน
-ต้มยำขี้เมาปลาช่อน ปลาช่อนแบบทอด น้ำซุปคล้ายๆ ต้มโคล้ง เข้มข้นดี แยกผักกระเฉดมาให้ใส่เพิ่ม
-สี่สีหม้อไฟ เครื่องไม่คาว ผักสด น้ำซุปกลมกล่อม น้ำจิ้มเข้มข้นดี

รอบนี้ชาวคณะลงมติว่ารสชาติดีขึ้นกว่าครั้งก่อน มีรสชาติขึ้น อาหารรอไม่นาน ไม่ขาดตกดี พนักงานประจำห้อง 2 คน เติมน้ำไม่พร่องเลย เผลอเป็นเต็มแก้วตลอด จนจุกน้ำไปตามๆ กัน

#งานดองรีวิว เมื่อวันที่ 18 กรกฎาคม 59
#รีวิวที่ 1317